Diari Oficial de la Generalitat Valenciana


Sumari del DOGV 9898, del 22-07-2024 (2024/7128)

ANUNCI pel qual se sotmet a informació pública la modificació puntual del Pla general de la Vila Joiosa, ordenació detallada del PP-1, Cales i atalaies.
--------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/7128

CVE
:   OJMA-N-6390-3846

Data del document
:   11-07-2024

Organisme emissor
:   Ajuntament de la Vila Joiosa

Tipus de document
:   Edicte

Per mitjà del present anunci, es fa pública la Resolució d'alcaldia número 040315536, d'11 de juliol de 2024, en la qual, entre altres aspectes, se sotmet a informació pública la modificació puntual del Pla general de la Vila Joiosa, ordenació detallada del PP-1, Cales i atalaies, i que en la part dispositiva establix literalment:

«Primer. Aprovar inicialment la modificació puntual del Pla general de la Vila Joiosa ordenació detallada del PP-1, Cales i atalaies,  presentada mitjançant registre d'entrada 6745101608, d’1 de març de 2024.

Segon. Obrir un període d'informació pública de quaranta-cinc dies, mitjançant anunci en el *Diari Oficial de la Generalitat Valenciana*  i en un dels diaris de major difusió. Durant este període quedarà l'expedient a la disposició de qualsevol persona que vulga examinar-lo, i podrà formular al·legacions i observacions, i aportar tot tipus de documentació o mitjans de prova que s'estimen adequats en el seu suport. Estant a la disposició de les persones interessades en la seu electrònica de l'Ajuntament de la Vila Joiosa, en:

<https://www.villajoyosa.com/sites/urbanisme/v1/noticias/ver_noticia.php?item=10596>

Tercer. Realitzar consultes a les administracions públiques afectades i persones interessades.

Quart. Realitzar consulta a les empreses subministradores d'aigua, energia elèctrica, gas, telefonia i telecomunicacions, perquè emeten informes sobre les necessitats i condicions tècniques mínimes imprescindibles en l'àmbit d'ordenació del PP-1, tenint en consideració que l'àmbit urbanístic que ens ocupa està consolidat per la urbanització.

Quint. Considerar d'aplicació en la tramitació de la modificació puntual del Pla general de la Vila Joiosa ordenació detallada del PP-1, Cales i atalaies,  el règim de suspensió de llicències establit per a la modificació puntual del Pla general de la Vila Joioisa ordenació estructural del PP-1, Cales i atalaies,  mitjançant l'Acord del Ple de 17 d'agost de 2023,

ACORDA

«Suspendre la tramitació i l'atorgament de llicències de parcel·lació de terrenys, edificació i demolició que no siguen compatibles amb l'ordenació vigent i amb l'ordenació proposada, és a dir, es podran concedir llicències de parcel·lació, edificació i demolició sempre que siguen conformes amb l'ordenació proposada i l'ordenació encara vigent, tot això exclusivament referit a l'àmbit del sector PP-1, objecte de la modificació puntual de Pla general d'ordenació estructural que es proposa. La suspensió tindrà una duració màxima de dos anys i deixarà de ser efectiva una vegada siga aprovat definitivament per l'Ajuntament de la Vila Joiosa la modificació puntual de Pla general de la Vila Joiosa ordenació detallada del PP-1, Cales i atalaies,  actualment en tramitació.»

Sext. Notificar la resolució que es dicte a este efecte, a les persones interessades a l'efecte que puguen al·legar i presentar els justificants que estimen pertinents.»

Contra la present resolució no es pot interposar cap recurs, ja que es tracta d’actuacions administratives de tràmit que no produïxen indefensió i no decidixen el fons de l'assumpte.

  

La Vila Joiosa, 11 de juliol de 2024

Marcos Enrique Zaragoza Mayor

Alcalde